Publication: Magyar Közlöny
Issue: MK-2001-133 (Year: 2001, Number: 133)
Era: 1990-2004
Section: 2/1998. (II. 4.) HM rendeletet (a továbbiakban: R.) a következők szerint módosítom:
Paragraph Index: 644

8. § Az R. 7. számú melléklet 16. pontja helyébe a következő rendelkezés lép: „16. Repülőhajózók startétkezés címén tényleges repülési napokon, valamint készültségi szolgálatban, ha a szolgálat teljesítésének helyéről (laktanyából) nem távozhatnak el. A pótnorma az MH repülő katonai szervezeteinél, központi szervnél, parancsnokságon és tanintézetekben szolgálatot teljesítő repülőhajózó állománya részére — a HM Katonai Légügyi Hivatal repülőhajózó állománya kivételével — csak természetben biztosítható, a startétkezés összegét utalvánnyal megváltani nem lehet. Központi szervnél, parancsnokságon, tanintézetekben szolgálatot teljesítő repülőhajózó állomány részére tényleges repülési napokon a startétkezést parancs (repülési terv) alapján a repültető katonai szervezet térítésmentesen köteles biztosítani. A HM Katonai Légügyi Hivatal repülőhajózó állománya részére a startétkezés összegét a tényleges repülési napokon a hivatal parancsnoka (vezetője, igazgatója) által igazolva étkezési utalványban kell kiadni. E személyek — ha szolgálati kiküldetésük során repülőegységek étkezdéiben étkeznek — a startétkezés összegét kötelesek megtéríteni.”

Source: https://magyarkozlony.hu/hivatalos-lapok/afc3b011d9608339c4e2a05932b0f19c0caf21da/dokumentumok/5f257510b1e251373eb0f018c876b48daf813290/letoltes